
					Pirkimo sąlygų 2 priedas

TECHNINĖ SPECIFIKACIJA

            Kauno rajono savivaldybė (toliau – Užsakovas) numato įsigyti civilinės saugos priemonių, skirtų ekstremaliųjų situacijų valdymui – dujokaukes, skirtas civilinėje gynyboje ar ekstremaliose situacijose apsisaugoti nuo ore esančių pavojingų dalelių, cheminių medžiagų ir kenksmingų dujų. Dujokaukės (toliau – Prekės) pagrindinės savybės nurodytos šios techninės specifikacijos 1.7 punkte. Prekės bus naudojamos Lietuvos Respublikos teritorijoje.  

I.       Pirma pirkimo dalis – DUJOKAUKĖS.
1. BENDROSIOS NUOSTATOS
1.1. Perkamų Prekių kiekis – 225 vnt. 
1.2. Prekės turės būti pristatomos Kauno rajono teritorijoje. Konkrečius Prekių pristatymo adresus Užsakovas nurodys ne vėliau nei per 5 (penkias) darbo dienas nuo Sutarties įsigaliojimo dienos. Tiekėjas privalo ne vėliau kaip prieš 3 (tris) darbo dienas informuoti Užsakovą apie numatomą Prekių pristatymo datą ir laiką.
1.3. Į pasiūlymo kainą įskaičiuoti visi mokesčiai, bei prekių pristatymas į Užsakovo nurodytus adresus Kauno rajone.
1.4. Prekių tiekimo terminai: 3 (trys) mėnesiai nuo Sutarties įsigaliojimo dienos. Sutarties vykdymo metu dėl nenumatytų aplinkybių, kurios nepriklauso nuo Tiekėjo ir kurias Tiekėjas privalės pagrįsti raštu (dėl trečiųjų šalių neveikimo arba netinkamo veikimo; dėl teisminių ir neteisminių ginčų) 1 kartą gali būti pratęstas Prekių tiekimo terminas, bet ne ilgiau kaip 1 (vienam) mėnesiui 
1.5.  Prekės turi turėti eksploatacijos, aptarnavimo ir techninės priežiūros instrukcijas, kurios turi būti pateiktos kartu su Prekėmis.
1.6. Prekių perdavimas įforminamas Prekių perdavimo-priėmimo aktu, kurį pasirašo įgalioti Užsakovo ir Tiekėjo atstovai Prekių perdavimo metu.
1.7. Prekės išmatavimai ir kiti parametrai:
1.7.1. Svoris: ne daugiau nei 580 g.
1.7.2. Dydis: vienas universalus dydis (tinka daugumai suaugusiųjų veidų).
1.7.3. Medžiaga: bromobutilo guma (atspari CBRN medžiagoms).
1.7.4. Temperatūros diapazonas: naudojimui nuo -30 °C iki +70 °C.
1.7.5. Filtrų jungtis: Rd 40×1/7" sriegis pagal EN 148-1 (NATO standartas)​.
1.7.6. Visos Prekės turi būti vienodų matmenų. 
1.7.7. Prekių išorės spalva – netaikoma, tačiau visos prekės turi būti vienos spalvos. Pirmumas taikomas tamsioms spalvoms. 
1.7.8. [bookmark: _Hlk176506292]Prekės turi būti naujos ir nenaudotos.

2. DUJOKAUKĖS EKSPLOATACIJOS SĄLYGOS:
2.1. Prekė turi būti ergonomiška, patogi naudojimui, turėti 6 (šešių) taškų tekstilinę galvos diržų sistemą, užtikrinančią patogų ir sandarų prigludimą. Lęšis turi būti panoraminis pagamintas iš polikarbonato ar lygiavertės medžiagos, užtikrinantis platų matymo lauką be iškraipymų ir atsparus rasojimui iš vidaus. Dėvint palengvinti komunikacijai turi būti integruota kalbos membrana. Taip pat privalo būti integruota gėrimo sistema, kad būtų galimą vartoti vandenį nenusiėmus dujokaukės. Prekė turi būti tinkama naudoti aplinkoje, kurioje deguonies kiekis ne mažesnis kaip 17%.
2.2. Prekė turi būti pagaminta iš patvarios ir atsparios medžiagos, užtikrinti apsaugą su tinkamu filtru nuo cheminių kovinių medžiagų, toksiškų pramoninių cheminių medžiagų, biologinių grėsmių, radioaktyvių dalelių ir dulkių, kenksmingų dujų, garų ir aerozolių. Atitikti STANAG 41551 ir EN 148-12 standartus.
2.3. Kaukė suderinama su įvairiais filtro kasetėmis, suteikiant universalumą skirtingoms apsaugos reikmėms.

3. GARANTIJA
3.1. Prekių garantija esant gamykliniam brokui nuo perdavimo-priėmimo akto pasirašymo dienos turi būti ne trumpesnė kaip 24 mėnesiai.
3.2. Tiekėjas garantiniu laikotarpiu esant gamykliniam brokui turi pakeisti prekę nauja.

PASTABA: Jeigu šioje techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar Prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga.
1 STANAG 4155 – tai NATO standartas, nustatantis 40 mm srieginę jungtį (Rd 40x1/7") dujokaukėms ir filtrams, kad jie būtų suderinami tarp visų NATO šalių.
2 EN 148-1 - tai Europos standartas, apibrėžiantis tą pačią 40 mm sriegio jungtį, taikomą civilinėse ir pramoninėse kvėpavimo apsaugos priemonėse.

PRIDEDAMA: Dujokaukės vizualizacija (asociatyvi nuotrauka) 

II.       Antra pirkimo dalis – FILTRAI DUJOKAUKĖMS.
1.	BENDROSIOS NUOSTATOS
1.1.	Perkamų Prekių kiekis – 675 vnt. 
1.2.	Prekės turės būti pristatomos Kauno rajono teritorijoje. Konkrečius Prekių pristatymo adresus Užsakovas nurodys ne vėliau nei per 5 (penkias) darbo dienas nuo Sutarties įsigaliojimo dienos. Tiekėjas privalo ne vėliau kaip prieš 3 (tris) darbo dienas informuoti Užsakovą apie numatomą Prekių pristatymo datą ir laiką.
1.3.	Į pasiūlymo kainą įskaičiuoti visi mokesčiai, bei prekių pristatymas į Užsakovo nurodytus adresus Kauno rajone.
1.4.	Prekių tiekimo terminai: 3 (trys) mėnesiai nuo Sutarties įsigaliojimo dienos. Sutarties vykdymo metu dėl nenumatytų aplinkybių, kurios nepriklauso nuo Tiekėjo ir kurias Tiekėjas privalės pagrįsti raštu (dėl trečiųjų šalių neveikimo arba netinkamo veikimo; dėl teisminių ir neteisminių ginčų) 1 kartą gali būti pratęstas Prekių tiekimo terminas, bet ne ilgiau kaip 1 (vienam) mėnesiui.
1.5.	 Prekės turi turėti eksploatacijos, aptarnavimo ir techninės priežiūros instrukcijas, kurios turi būti pateiktos kartu su Prekėmis.
1.6.	Prekių perdavimas įforminamas Prekių perdavimo-priėmimo aktu, kurį pasirašo įgalioti Užsakovo ir Tiekėjo atstovai Prekių perdavimo metu.
1.7.	Prekės išmatavimai ir kiti parametrai:
1.7.1.	Svoris: ne daugiau nei 380 g.
1.7.2.	Oro drėgmės diapazonas: sandėliavimui nuo 80% iki 95%.
1.7.3.	Temperatūros diapazonas: sandėliavimui nuo -30 °C iki +50 °C.
1.7.4.	Jungtis: Rd 40×1/7" sriegis pagal EN 148-1 (NATO standartas).
1.7.5.	Visos Prekės turi būti vienodų matmenų. 
1.7.6.	Prekių išorės spalva – netaikoma, tačiau visos prekės turi būti vienos spalvos. Pirmumas taikomas tamsioms spalvoms. 
1.7.7.	Prekės turi būti naujos ir nenaudotos.

2.	DUJOKAUKIŲ FILTRŲ EKSPLOATACIJOS SĄLYGOS:
2.1 Prekė turi būti kombinuota, pagaminta iš patvarios ir atsparios medžiagos, užtikrinti apsaugą nuo kelių dujų kombinacijų (A2, B2, E2, K2-2, Hg, P3-3)1. Atitikti STANAG 41552 ir EN 148-13 standartus.

3.	GARANTIJA
3.1.	Prekių garantija esant gamykliniam brokui nuo perdavimo-priėmimo akto pasirašymo dienos turi būti ne trumpesnė kaip 24 mėnesiai.
3.2.	Tiekėjas garantiniu laikotarpiu esant gamykliniam brokui turi pakeisti prekę nauja.

PASTABA: Jeigu šioje techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar Prekės ženklas, patentas, tipai, konkreti kilmė ar gamyba, standartas, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga.
1 (A2, B2, E2, K2-2, Hg, P3-3) - A2 – organinės dujos ir garai, kurių virimo temperatūra viršija 65°C, esant 2 lygiui, B2 – neorganinės dujos ir garai, išskyrus anglies monoksidą, pvz. chloras, vandenilio sulfidas 2 lygiu, E2 – Rūgštinės dujos ir garai, pvz. 2 lygio sieros dioksidas, K2 – 2 lygio amoniakas ir organiniai amoniako dariniai, Hg – gyvsidabrio garai, P3 – 3 lygio dulkės ir skysti aerozoliai.
2 STANAG 4155 – tai NATO standartas, nustatantis 40 mm srieginę jungtį (Rd 40x1/7") dujokaukėms ir filtrams, kad jie būtų suderinami tarp visų NATO šalių.
3 EN 148-1 - tai Europos standartas, apibrėžiantis tą pačią 40 mm sriegio jungtį, taikomą civilinėse ir pramoninėse kvėpavimo apsaugos priemonėse.

PRIDEDAMA: Dujokaukių filtrai vizualizacija (asociatyvi nuotrauka)

